El 2020 s'han batejat dues unitats de tren dels Ferrocarrils de la Generalitat de Catalunya amb els noms de Josep Carner i Joan Perucho, ambdós protagonistes de les dues commemoracions decretades pel Govern i impulsades pel Departament de Cultura a través de la Institució de les Lletres Catalanes.
Aquestes dues unitats de tren se sumen així al conjunt de trens que FGC ha batejat els últims anys amb noms com Joan Brossa, Dolors Monserdà, Maria Aurèlia Campmany, Josep M. Espinàs, Josep Palau i Fabre, Mercè Rodoreda, Montserrat Roig o Prudenci i Aurora Bertrana.
Com ja és tradició, a l'acte de bateig hi han assistit el conseller de Territori i Sostenibilitat, la consellera de Cultura i el director de la Institució de les Lletres Catalanes.
També, amb d'altres personalitats, el president de la Cambra del Llibre de Catalunya.
L'acte ha tingut lloc el 23 de juliol a les 10 h amb aquest programa:
Mariàngela Vilallonga, consellera de Cultura, i de l'Hble.
Damià Calvet, conseller de Territori i Sostenibilitat, de la Generalitat de Catalunya a l'estació de Pl.
(Gran Via de les Corts Catalanes, 380)
Ricard Font, president de Ferrocarrils de la Generalitat de Catalunya.
Oriol Ponsatí-Murlà, director de la Institució de les Lletres Catalanes.
Patrici Tixis, president de la Cambra del Llibre de Catalunya (p.c.)
10.05h Benvinguda a càrrec del Sr.
10.10h Inici del bateig de la UT 213.22 a via 3 amb el nom de Josep Carner.
Lectura del poema Canticel, de Josep Carner, a càrrec de l'Hble.
Mariàngela Vilallonga, consellera de Cultura de la Generaltat de Catalunya
10.20h Bateig de la UT 213.23 a via 4 amb el nom de Joan Perucho.
Lectura d'un fragment de l'obra de Joan Perucho a càrrec de l'Hble.
Damià Calvet, conseller de Territori i Sostenibilitat, i cloenda de l'acte-
El programa Lletres als Ferrocarrils de la Generalitat, fruit de la col·laboració entre la Institució de les Lletres Catalanes i els Ferrocarrils de la Generalitat de Catalunya, té com a objectiu visibilitzar els autors catalans i la seva obra en els espais quotidians que freqüenten les persones.
El desembre de l'any 2014, es va batejar una unitat de tren de la sèrie 114 dels Ferrocarrils de la Generalitat de Catalunya amb el nom de l'escriptora i cronista del Putxet Elvira Farreras.
A partir del 2015, coincidint amb la diada de Sant Jordi, van començar a circular cinc unitats més de tren de la sèrie 113 de la línia Barcelona-Vallès amb els noms de Maria Aurèlia Campmany, Josep Ma Espinàs, Mercè Rodoreda, Montserrat Roig i Màrius Torres.
Els noms van ser seleccionats a través d'un procés de votació popular entre els clients dels FGC.
La llista s'ha anat ampliant i compta amb aquests noms:
Elvira Farreras | 20 desembre 2014
L'any 2017, la Institució de les Lletres Catalanes conjuntament amb Ferrocarrils de la Generalitat de Catalunya van imprimir una sèrie de vint postals literàries amb citacions de diferents escriptors la temàtica de les quals girava al voltant de la idea del viatge, del trajecte o del tren.
El dia 23 d'abril del mateix any, coincidint amb la diada de Sant Jordi i amb el bateig de diferents unitats de tren, es van repartir aquestes postals en diferents estacions de Ferrocarrils de la Generalitat de Catalunya.
Les postals poden descarregar-se en aquest enllaç.